WFX ร่วมงาน “Opportunity Day” ย้ำเป้ารายได้ปีนี้โต 15%
WFX ร่วมงาน “Opportunity Day” ฉายภาพธุรกิจ ย้ำเป้ารายได้ปี 65 โต 15% เดินหน้าบุกตลาดเอเชีย ยุโรป และ อเมริกาใต้ ผลักดันผลงานโตต่อเนื่อง
WFX ร่วมงาน “Opportunity Day” ฉายภาพธุรกิจ ย้ำเป้ารายได้ปี 65 โต 15% เดินหน้าบุกตลาดเอเชีย ยุโรป และ อเมริกาใต้ ผลักดันผลงานโตต่อเนื่อง
23 พ.ค. 2565

นายณัฐ วงศาสุทธิกุล กรรมการผู้จัดการ พร้อมด้วย นางสาวสุปรียา สินธุพันธุ์ ผู้ช่วยกรรมการผู้จัดการ สายงานบัญชีและการเงิน บริษัท เวิลด์เฟล็กซ์ จำกัด (มหาชน) หรือ WFX นำเสนอข้อมูลบริษัทในงานบริษัทจดทะเบียนพบผู้ลงทุน (Opportunity Day) บนแพลตฟอร์มออนไลน์
โดยโชว์ผลการดำเนินงานไตรมาส 1/2565 มีกำไรสุทธิเพิ่มขึ้น 177.19 % จากช่วงเดียวกันของปีก่อนหน้า มั่นใจภาพรวมการดำเนินธุรกิจในช่วงไตรมาส 2/2565 มีทิศทางที่ดีต่อเนื่อง พร้อมปักหมุดรายได้เติบโตปีนี้ไม่น้อยกว่า 10-15% จากกำลังการผลิตที่เพิ่มขึ้น เดินหน้าบุกตลาดในทวีปเอเชีย ยุโรป และ อเมริกาใต้ อย่างเต็มที่ ผลักดันให้บริษัทเติบโตต่อเนื่อง